OpenLLM-France/wikimedia huggingface dataset:
# Tunceli

Tunceli (Mamekî en kurd) és una ciutat de Turquia, capital de la província de Tunceli, a la part oriental d'Anatòlia. La província fou antigament el sandjak de Dersim sota l'Imperi Otomà i principis de la república i es va formar el 1936. La ciutat fou fundada a la mateixa data amb el nom de Tunceli o de Kalan, al lloc del llogaret de Mameki. Al cens de 2009 consta amb 31.599 habitants. La província té 7.774 km² i la reguen el Munzur Suyu i el Peri Cayui afluents del Murat Su. La població és de majoria alevita.

## Història

El lloc de Pulur Göyük, excavat abans de ser inundat per les aigües de l'embassament de Keban (Koşay, 1976) mostra en les seves troballes que la zona fou ocupada del final del neolític a la primera edat del bronze. Fou terra de contacte entre hitites i hurrites (amb el regne de Mitanni al segon mil·lenni aC) quan formava el país d'Isuwa. Fou també terra de contacte entre Mèdia i Capadòcia dins l'imperi persa aquemènida; i entre romans i parts.
Fou conquerida pels àrabs el 639 i fou disputada entre romans d'Orient i musulmans; el 1087 va passar als seljúcides i el 1243 als mongols. Al final del segle xiv fou disputada entre el Beylik d'Eretna i Mutahharten dels saltúquides d'Erzindjan, i al segle xv entre els otomans i els aq qoyunlu. Mehmet II la va incorporar finalment a l'Imperi Otomà el 1473. Al segle xvii Evliya Çelebi va descriure la fortalesa de Pertek, i Katip Çelebi esmenta Çemişkezek com a capçalera d'un kada. El sandjak de Dersim es va formar al segle xix amb capital a Khozat (Hozat), i va dependre del wilayat de Mamuret ül-Aziz (excepte entre 1880 i 1888 quan es va crear un efímer wilayat de Dersim)

## Enllaços externs

* Lloc oficial de la municipalitat de Tunceli (turc)
* Lloc oficial de la prefectura de Tunceli (turc)
# Doñinos de Ledesma

Doñinos de Ledesma és un municipi de la província de Salamanca, a la comunitat autònoma de Castella i Lleó. Limita al Nord-oest amb Gejuelo del Barro, al Nordeste amb Ledesma, a l'Est amb Villarmayor, al Sud amb La Mata de Ledesma i a l'Oest amb Sando, Encina de San Silvestre i Villaseco de los Gamitos.

## Enllaços externs

* Enllaç a Wikisalamanca Arxivat 2009-01-08 a Wayback Machine.
# Torres de Bages

Les Torres de Bages és una masia del municipi de Sant Joan de Vilatorrada (Bages). Aquest mas està documentat des de l'edat mitjana, quan era propietat de la família Lluçà, vicaris comtals.
Es troba en el terreny eclèsiàstic del Santuari de Joncadella.
Aquest mas se'l coneix amb diferents noms. I tot i que al web de l'Ajuntament de Sant Joan de Vilatorrada en diuen Mas de les Torres, el nom històricament documentat és Torres de Bages.
Així ho trobem en un manuscrit que es conserva a l'Arxiu Comarcal del Bages, datat el 26 de novembre de 1609. Per aquest document sabem que l'amo era en Francesc Torres. Es tracta d'una denúncia per robatori posada pel Jaume Solà, mosso de les Torres de Bages.

## Descripció

La masia Torres de Bages està formada per un conjunt d'edificis dins un clos tancat. A més de l'habitatge, hi ha la casa dels masovers, coberts, un graner i l'ermita. El graner és un edifici independent amb un arc de mig punt que suporta tota l'estructura, coberta a dues aigües i sense façana. L'ermita està dedicada a Sant Jaume, del segle xviii. Amb campanar de cadireta de dos ulls. Sobre el portal de la façana principal hi ha un ull de bou.

## Referències

* 1 2 Planell i Picas, Jordi, Marc Vilarmau i Masferrer. Rutes i camins del Bages. Sant Vicenç de Castellet: Farell, 2002, p. 44. ISBN 9788495695116.
* ↑ «Plànol turístic de Sant Joan de Vilatorrada». Ajuntament de Sant Joan de Viatorrada. Arxivat de l'original el 12 d’agost 2018. [Consulta: 18 juliol 2019].
* ↑ Torras Serra, Marc «La denúncia d'un robatori al mas les Torres de Bages, de Joncadella». Dovella, 125, estiu 2019, pàg. 56.
# Torres de Alcanadre

Torres de Alcanadre és un municipi aragonès situat a la província d'Osca i enquadrat a la comarca del Somontano de Barbastre.
La temperatura mitjana anual és de 14° i la precipitació anual, 500 mm.
El llogaret de Lacuadrada, situat a 432 metres d'altitud, pertany al municipi. L'any 1991 tenia 28 habitants.

## Referències

* ↑ «Gran Enciclopèdia Aragonesa, Torres de Alcanadre». Arxivat de l'original el 2021-10-28. [Consulta: 20 setembre 2016].
* ↑ «Gran Enciclopèdia Aragonesa, Lacuadrada». Arxivat de l'original el 2021-10-28. [Consulta: 20 setembre 2016].
# Tournedos-sur-Seine

Tournedos-sur-Seine és un municipi francès situat al departament de l'Eure i a la regió de Normandia. L'any 2007 tenia 98 habitants.

## Demografia
### Població

El 2007 la població de fet de Tournedos-sur-Seine era de 98 persones. Hi havia 44 famílies de les quals 8 eren unipersonals (8 dones vivint soles i 8 dones vivint soles), 24 parelles sense fills, 8 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 62 habitatges, 41 eren l'habitatge principal de la família, 20 eren segones residències i 1 estava desocupat. Tots els 62 habitatges eren cases. Dels 41 habitatges principals, 29 estaven ocupats pels seus propietaris, 10 estaven llogats i ocupats pels llogaters i 2 estaven cedits a títol gratuït; 3 tenien dues cambres, 11 en tenien quatre i 27 en tenien cinc o més. 32 habitatges disposaven pel capbaix d'una plaça de pàrquing. A 16 habitatges hi havia un automòbil i a 24 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Tournedos-sur-Seine el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 4 |
| 8 | 70 a 74 | 4 |
| 4 | 65 a 69 | 0 |
| 4 | 60 a 64 | 0 |
| 4 | 55 a 59 | 12 |
| 8 | 50 a 54 | 4 |
| 0 | 45 a 49 | 8 |
| 8 | 40 a 44 | 0 |
| 8 | 35 a 39 | 8 |
| 8 | 30 a 34 | 8 |
| 4 | 25 a 29 | 4 |
| 4 | 20 a 24 | 0 |
| 0 | 15 a 19 | 8 |
| 4 | 10 a 14 | 4 |
| 8 | 5 a 9 | 8 |
| 8 | 0 a 4 | 0 |

## Economia

El 2007 la població en edat de treballar era de 74 persones, 45 eren actives i 29 eren inactives. De les 45 persones actives 43 estaven ocupades (25 homes i 18 dones) i 2 estaven aturades (2 dones i 2 dones). De les 29 persones inactives 15 estaven jubilades, 8 estaven estudiant i 6 estaven classificades com a «altres inactius».

### Activitats econòmiques

Dels 5 establiments que hi havia el 2007, 1 era d'una empresa extractiva, 1 d'una empresa de construcció, 1 d'una empresa de comerç i reparació d'automòbils, 1 d'una empresa de transport i 1 d'una empresa d'hostatgeria i restauració.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Tournedos-sur-Seine a l'INSEE.
* Évolution et structure de la population Fitxa amb el detall de dades de Tournedos-sur-Seine a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Gens Canínia

La Gens Canínia era una família plebea romana que apareix al segle ii aC.
El primer membre important de la gens va ser Gai Canini Rèbil, pretor l'any 171 aC (la primera magistratura curul d'un membre de la família), però el primer cònsol va ser Gai Cannini Rèbil que va substituir a un cònsol difunt l'any 45 aC per designació de Juli Cèsar. Els cognoms familiars eren Gallus i Rebilus i apareix també el renom Satirius. Es fa referència a un Canini Sal·lusti que hauria estat adoptat per algun membre d'aquesta família.

## Referències

* ↑ Smith, William (ed.). Dictionary of Greek and Roman Biography and Mythology. Vol I. Londres: Walton and Maberly, 1841, p. 594-595.
# E661

La ruta europea E661 és una carretera que forma part de la Xarxa de carreteres europees. Comença a Balatonkeresztúr (Hongria) i finalitza a Zenica (Bòsnia i Hercegovina). Té una longitud de 449 km. Té una orientació de nord a sud.
# E671

La ruta europea E671 és una carretera que forma part de la Xarxa de carreteres europees. Comença a Timișoara (Romania) i finalitza a Satu Mare (Romania). Té una longitud de 300 km. Té una orientació de sud-oest/nord-est.
# Fundació Rafael Campalans

La Fundació Rafael Campalans és una entitat sense ànim de lucre constituïda el 1979 que, a través de la recerca i l'anàlisi, té com a objectiu principal la difusió del pensament socialista democràtic. Està vinculada al Partit dels Socialistes de Catalunya i exerceix de laboratori d'idees d'aquest partit.
Un dels seus principals impulsors fou Isidre Molas i Batllori, que en va ser president en diverses etapes, la darrera entre 2005 i 2012. També n'han sigut presidents destacats dirigents del socialisme català com Narcís Serra i Serra (2000-2005) i Miquel Iceta i Llorens (2012-2014). Des de 2014 és presidida per José Montilla i Aguilera.
Actualment el seu director és Pau Solanilla. Anteriorment fou dirigida per Esther Niubó Cidoncha (2013-2020), Albert Aixalà i Blanch (2005-2013), i Gabriel Colomé García (1997-2005).
# Domínguez

Domínguez és el nom dels següents personatges:
* Adolfo Domínguez (Pobla de Trives, província d'Orense, 1950), empresari espanyol
* Alfredo Domínguez Romero
* Álvaro Domínguez Soto (Madrid, 1989), futbolista que ocupa la posició de defensa
* Antonio Domínguez Ortiz (Sevilla, Andalusia, 1909), historiador espanyol
* Benito Domínguez Casanova (San Miguel de Abona, 1979), futbolista canari que juga de migcampista
* Carlos Domínguez Domínguez (Mairena del Aljarafe, 1976), futbolista andalús que juga de davanter
* Chano Domínguez (Cadis, 1960), músic de jazz-flamenc andalús intèrpret del piano
* Eduard Domínguez i de Gironella (Barcelona, 1814- ?), compositor i crític musical
* Ernest Domínguez i Hernàndez (Móra d'Ebre, 1941), futbolista català de les dècades de 1960 i 1970
* Eva Domínguez Martín (Barcelona, 1970), periodista especialitzada en noves tecnologies
* Fernando Domínguez Reboiras (Santiago de Compostel·la, 1943), teòleg, historiador i filòleg gallec establert a Alemanya des de 1963
* Jair Domínguez (Barcelona, 1980), escriptor
* Jerónimo Domínguez y Pérez de Vargas (1897 - 1966), marquès de Contadero, polític i aristòcrata espanyol
* Jesús Domínguez Bordona (Ciudad Rodrigo, 1889 - Tarragona, 1963), bibliotecari, arxiver i historiador espanyol
* José Antonio Domínguez Banderas (Màlaga, 1960), actor espanyol establert a Hollywood
* Josep Domínguez Martí (Barcelona, 1877-1942), fotògraf
* Juan Domínguez Lamas (Pontedeume, la Corunya, 1990), futbolista gallec que juga de centrecampista
* Juan Domínguez Otaegi (Sant Sebastià, 1983), futbolista basc que ocupa la posició de davanter
* Juan Carlos Domínguez Domínguez (Íscar, 1971), ciclista espanyol professional entre 1995 i 2006
* Justo Domínguez de la Fuente (Navamorcuende, Toledo, 1940–Barcelona, 2011), secretari general de la UGT de Catalunya des del 1983
* Leinier Domínguez Pérez (l'Havana, 1983), Gran Mestre d'escacs cubà
* Lorenzo Domínguez Pascual (Sevilla, 1863 - Madrid, 1926), advocat i polític espanyol, ministre d'Instrucció Pública
* Manuel Jorge Domínguez Díaz (Barredos, Llaviana, 1962), ciclista espanyol professional entre 1985 i 1992
* Marta Domínguez Azpeleta (Palència, 1975), atleta espanyola campiona del món dels 3.000 metres obstacles
* Martí Domínguez i Romero (Madrid, 1966), escriptor valencià especialitzat en narrativa i assaig
* Martí Domínguez Barberà (Algemesí, 1908 - València, 1984), periodista polifacètic que va conrear tots els gèneres literaris
* Miguel Ángel García Domínguez (Lebrija, 1962), futbolista andalús que ocupava la posició de defensa
* Natividad Domínguez Alaya (Madrid, 1888 - València, 1932), mestra i política
* Tomás Domínguez Arévalo (Madrid, 1882 - Villafranca, Navarra, 1952), polític espanyol d'ideologia carlina tradicionalista i franquista
* Valeriano Domínguez Bécquer (Sevilla, 1833 - Madrid, 1870), pintor andalús iniciador de l'escola sevillana romanticocostumista
* Yosi Domínguez o José Manuel Domínguez (Ourense, 1948), músic, cantant i compositor gallec del grup de rock Los Suaves
# Galeria Infantil Dahl Roald

La Galeria Infantil Dahl Roald és un museu per a nens en honor de Roald Dahl situat al Church Street d'Aylesbury (Buckinghamshire). Va ser inaugurat el 23 de novembre de 1996 per Terence Hardiman, un actor popular entre els nens i nenes a causa del seu paper protagonista de la sèrie The Demon Headmaster. L'edifici era anteriorment una cotxera.
En termes generals, és un museu per a nens que utilitza personatges i els temes dels llibres de Roald Dahl per estimular l'interès dels nens en la ciència, la història i la literatura.
El tema de Roald Dahl s'accentua encara més per l'ús dels dibuixos de Quentin Blake per proporcionar els elements gràfics del museu. Blake, autor i il·lustrador d'obres infantils, està fortament associat amb Dahl a través de les seves portades i il·lustracions per a gairebé totes les edicions modernes del Regne Unit dels llibres de Dahl.
El museu ha guanyat dos premis d'educació. Aylesbury acull cada 2 de juliol el Festival Roald Dahl, una cercavila de gegants basats en els seus personatges.

## Referències

* 1 2 Sharron L. McElmeel (1999)100 most popular children's authors: biographical sketches and bibliographies Libraries Unlimited, 1999
* ↑ LBC Events Guide: Roald Dahl Children's Gallery LBC 97.3
* ↑ David Hurst (20 June 2005) Roald Dahl's fantasy factory The Daily Mail

## Enllaços externs

* Galeria Infantil Dahl Roald - Lloc web oficial
# Galeria Casa Font

La Galeria Casa Font és una obra de Gandesa (Terra Alta) inclosa a l'Inventari del Patrimoni Arquitectònic de Catalunya i actualment desapareguda.

## Descripció

Galeria que estava situada a la part superior de la façana de Casa Font, pel carrer del Call. Formada per vuit arcs rebaixats sobre columnes hexagonals, tots molt treballats amb relleus de llaços i formes geomètriques, del mateix tipus que els presents a la cornisa inferior de tot aquest conjunt per darrere apareix el mur de l'habitatge. És segur anterior al segle xix, encara que no gòtica pura, com sembla a cop d'ull. Revocada a base de guix.

## Història

El lloc ocupat per aquesta casa fou primitivament el corral del bestiar de la Casa Cervelló. Està davant la part posterior de la presó i fins al segle passat hi hagué entre les dues edificacions un arc que formava el portal de bitem.

## Referències

* 1 2 «Galeria Casa Font». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 9 agost 2018].
# Genís Ponjoan Roura

Genís Ponjoan Roura (Calonge, Baix Empordà, 1864 - 1917) fou un metge.

## Biografia

Descendent d'una família de professions liberals, va decidir estudiar la carrera de Medicina. En acabar la carrera va exercir de metge a Tordera. Poc temps, ja que va acabar venint a Calonge per substituir el seu cosí Artur, mort prematurament. Va exercir de metge a Calonge tota la seva vida, amb una dedicació especial a la gent amb pocs recursos.
Va ser fiscal municipal l'any 1907. Era conegut popularment com "el senyor Nisu".
Durant la seva vida, va idear molts projectes relacionats amb la millora de Calonge: va projectar la portada d'aigües a la població, la irrigació dels camps de conreus del Pla, el disseny de la carretera de Llagostera a Palafrugell, la idea del ferrocarril de sant Feliu de Guíxols a Palamós. També va oferir diverses conferències científiques al casino obrer La Fraternitat.
Morí als 53 anys a causa d'un tumor a la bufeta de l'orina. La Fraternitat, en acte necrològic li va descobrir un retrat en el casino. L'Ajuntament, per la seva banda, li va dedicar un carrer.

## Referències

* ↑ Pere Caner Estrany, La Vall de Calonge, Girona, 1983
* ↑ «Diari de Gerona, 27 novembre 1907». .
* 1 2 VILAR BONET, Josep. Recordança. Barcelona, 2008.

## Bibliografia

* Pere Caner Estrany, La Vall de Calonge, Girona, 1983
# Tractat de la Haia (1895)

El Tractat de la Haia de 1895 és un tractat internacional que fou signat el 16 de maig d'aquell any entre el Regne Unit de la Gran Bretanya i Irlanda i els Països Baixos a la ciutat neerlandesa de la Haia. Aquest tractat va establir les fronteres de les colònies ubicades a l'illa de Nova Guinea, concretament entre les colònies de Nova Guinea Britànica i Nova Guinea Neerlandesa.

## Referències

* ↑ Penson, L.M.; Temperley, H. W. V.. A Century of Diplomatic Blue Books, 1814-1914. Psychology Press, 1966.
* ↑ Van der Veur, P.W.. Documents and Correspondence on New Guinea’s Boundaries. Springer Science & Business Media, 2012. ISBN 978-94-015-2451-3.
# Districtes del Cantó de Solothurn

Els Districtes del Cantó de Solothurn (Suïssa) són 10 i s'associen en parelles per crear cinc cercles legislatius (en alemany Wahlkreise).
* Districte de Bucheggberg, que form el Wahlkreis de Wasseramt-Bucheggberg
* Districte de Dorneck, que forma el Wahlkreis de Dorneck-Thierstein
* Districte de Gäu, que forma el Wahlkreis de Thal-Gäu
* Districte de Gösgen, que forma el Wahlkreis de Olten-Gösgen
* Districte de Lebern, que forma el Wahlkreis de Soleure-Lebern
* Districte d'Olten, que forma el Wahlkreis de Olten-Gösgen
* Districte de Solothurn, que forma el Wahlkreis de Soleure-Lebern
* Districte de Thal, que forma el Wahlkreis de Thal-Gäu
* Districte de Thierstein, que forma el Wahlkreis de Dorneck-Thierstein
* Districte de Wasseramt, que forma el Wahlkreis de Wasseramt-Bucheggberg

## Vegeu també

* Municipis del Cantó de Solothurn
# Districtes del Cantó del Jura

Els Districtes del Cantó del Jura (Suïssa) són tres i tots tenen el francès com a llengua oficial:
* Districte de Delémont, amb 303 km² i 34.500 habitants, i capital a Delémont.
* Districte de Franches-Montagnes, amb 218 km² i 9.800 habitants, amb capital a Saignelégier
* Districte de Porrentruy, amb 317 km² i 24.000 habitants, i capital a Porrentruy.

## Vegeu també

* Municipis del Cantó del Jura
# Districtes del Cantó de Neuchâtel

Els districtes del cantó de Neuchâtel (Suïssa) són 6, que agrupen els 62 municipis del cantó, i tots tenen el francès com a llengua oficial:
* Districte de Boudry
* Districte de La Chaux-de-Fonds
* Districte de Le Locle
* Districte de Neuchâtel
* Districte de Le Val-de-Ruz
* Districte de Le Val-de-Travers

## Vegeu també

* Municipis del Cantó de Neuchâtel
# Donnie Butcher

Donnis "Donnie" Butcher (Williamsport, Kentucky, 8 de febrer de 1936 – Hartland, Michigan, 8 d'octubre de 2012) va ser un jugador i entrenador de bàsquet Estats Units que va disputar cinc temporades a l'NBA, a més d'exercir durant tres temporades com a entrenador dels Detroit Pistons.

## Trajectòria esportiva
### Universitat

Va jugar durant la seva etapa universitària al Pikeville College, sent l'únic jugador sortit de les seves aules en arribar a jugar com a professional a l'NBA.

### Professional

Va ser triat en la seixantena posició del Draft de l'NBA de 1961 per New York Knicks,on va jugar dues temporades, sent la més destacada la segona d'elles, en la qual d'una mitjana 7,0 punts i 2,6 rebots per partit. Poc després de començada la temporada 1963-64 es va veure embolicat en un acord a tres bandes, pel qual el traspassaven a Detroit Pistons juntament amb Bob Duffy, els Cincinnati Royals enviaven a Bob Boozer als Knicks, i els pistons a Larry Staverman als Royals i Johnny Egan als Knicks. Allà va jugar tres temporades, sent la millor de totes les de la seva arribada, en què va fer els millors números de la seva carrera, amb una mitjana 8,6 punts i 5,0 rebots per partit.

### Entrenador

Gairebé amb la temporada 1966-67 acabada, és contractat com a entrenador dels Pistons, substituint en el càrrec a Dave DeBusschere. A l'any següent disputaria la seva única temporada completa, en la qual aconseguiria 40 victòries i 42 derrotes, classificant al seu equip per als playoffs, on caurien derrotats en primera ronda pels Boston Celtics. A l'any següent, després de 22 partits en els que aconsegueix 10 victòries, és reemplaçat per Paul Seymour.
# Sunja

Sunja és un municipi de Croàcia que es troba al comtat de Sisak-Moslavina.

## Referències

* ↑ «Popis gradova i općina» (Microsoft Excel) (en croat). uprava.hr. Ministeri d'Administració Pública de Croàcia, 10-06-2013. [Consulta: 2 desembre 2015].
# Platja El Yaque

La Platja El Yaque (Playa El Yaque) és una platja a l'Illa Margarita a Veneçuela de coneguda per ser un dels un dels millors llocs amb condicions ideals per a practicar surf de vela i surf d'estel. Atrau aficionats d'arreu del món, especialment d'Europa. Prop de la platja hi ha una àmplia gamma d'instal·lacions, com ara múltiples hotels, botigues i restaurants, i també hi ha diversos centres que ofereixen material esportiu.
La platja és a la costa sud de l'Illa de Margarita, a uns tres quilòmetres de l'aeroport internacional de l'illa.

## Enllaços externs

* Platges d'Illa Margarita Arxivat 2009-02-01 a Wayback Machine.
* Veure web d'hotel amb galeria de fotos i mapa Arxivat 2010-01-18 a Wayback Machine.
* Guia del viatjer Illa de Margarita Arxivat 2006-11-04 a Wayback Machine.
* Web Hotel Atti
* Web Casa Perla
# Pilar de les Forques

El Pilar de les Forques és una muntanya de 681 metres que es troba al municipi de Vallfogona de Riucorb, a la comarca de la Conca de Barberà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# MHM

MHM té els següents significats:
* Moviment la Nostra Pàtria (del seu nom en hongarès Mi Hazánk Mozgalom), partit polític d'Hongria
* Mobile History Map, aplicació educativa de geolocalització
* Medieval History Magazine, revista científica especialitzada en història medieval
* M.H.M. també són les sigles de la Societat Missionera de Sant Josep de Mill Hill, societat de vida apostòlica fundada per Herbert Vaughan